05/02/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 28 de xaneiro de 2015, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello da Pobra do Caramiñal (expediente IN407A 2014/101)

Resolución do 28 de xaneiro de 2015, da Xefatura Territorial da Coruña, pola que se concede a autorización administrativa previa e de construción dunha instalación eléctrica no concello da Pobra do Caramiñal (expediente IN407A 2014/101). Visto o expediente para outorgamento de autorización administrativa previa e de construción da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo,171 15007 A Coruña Denominación: LMT, CTC polígono industrial A Tomada-Fase II Situación: A Pobra do Caramiñal Características técnicas: Retirada dun tramo de 321 m de liña de media tensión aérea LMT PMR-805 (Expte.257/2003) comprendido entre o apoio existente n.º 10/1 (Expte.163/2013) e o apoio n.º 13 (Expte.257/2003), asi como a retirada dos apoios n.º 11, 12 e 13. Liña de media tensión subterránea a CT. n.º 1 proxectado, a 20 kV, cunha lonxitude de 316 m, coa orixe en paso aéreo-subterráneo proxectado no apoio n.º 10/1 (Expte.163/2013), condutor tipo RHZ1-2OL 12/20 kV 3(1x240 mm 2 Al), e final en cela de liña do CT. n.º 1 proxectado. Liña de media tensión subterránea a CT. n.º 2 proxectado, a 20 kV, cunha lonxitude de 273 m, coa orixe en cela de liña do CT. n.º 1 proxectado, condutor tipo RHZ1-2OL 12/20 kV 3(1x240 mm 2 Al), e final en cela de liña do CT. n.º 2 proxectado. Liña de media tensión subterránea a CT. n.º 3 proxectado, a 20 kV, cunha lonxitude de 142 m, coa orixe en cela de liña do CT. n.º 2 proxectado, condutor tipo RHZ1-2OL 12/20 kV 3(1x240 mm 2 Al), e final en cela de liña do CT. n.º 3 proxectado. Liña de media tensión subterránea a liña de media tensión subterránea Polígono A Tomada (Expte.257/03), a 20 kV, cunha lonxitude de 981m, coa orixe en cela de liña do CT. n.º 3 proxectado, condutor tipo RHZ1-2OL 12/20 kV 3(1x240 mm 2 Al), e final en arqueta proxectada na liña polígono A Tomada (Expte.257/03) entre o apoio n.º 13 e o CT Polígono da Tomada n.º 4. Centro de tranformación prefabricado n.º 1, cunha potencia de 630 kVA, e unha relación de transformación de 20.000/400-230 V Centros de tranformación prefabricados n.º 2 e n.º 3, cunha potencia de 400 kVA cada un, e unha relación de transformación de 20.000/400-230 V. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta xefatura territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización/outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 28 de xaneiro de 2015. O xefe territorial Isidoro Martínez Arca